АҞӘА, жьҭаара 15 — Sputnik, Анжелика Бениаԥҳа. Ахәыҷтәи рҿиара Аҩны "Аинар" аҟны имҩаԥысраны иҟоуп Ҟабарда-Балкартәи асахьаҭыхыҩцәа рцәыргақәҵа "Ҟабарда-Балкариа аграфика". Ацәыргақәҵа ашьҭахь 40 рҟынӡа аҭыхымҭақәа Аԥсны аҳәынҭқарратә сахьатә галереиа иаҭахоит ҳамҭак аҳасабала ҳәа ҳалҳәеит Акультура аминистр Ельвира Арсалиаԥҳа.
Лара лажәақәа рыла арҭ аусумҭақәа реиуеиԥшымра уаршанхоит.
"Ацәыргақәҵахь иааго аусумҭақәа урызхьаԥшыр ауеит иаҳзааигәаӡан инхо ҳгәылацәа рыбзазашьа ахьаадырԥшуа мацаразгьы", — лҳәеит Арсалиаԥҳа.
Ацәыргақәҵа "Ҟабарда-Балкариа аграфика" мҩаԥысуеит апроект "Адунеи апалитра" аҳәаақәа ирҭагӡаны.
Ҟабарда-Балкартәи асахьаҭыхыҩцәа рцәыргақәҵа "Ҟабарда-Балкариа аграфика", жьҭаара 15 рзы, ахәыҷтәи рҿиара Аҩны «Аинар» аҟны имҩаԥысраны иҟоуп.